**NÁRODNÁ RADA SLOVENSKEJ REPUBLIKY**

**V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-3152/2011

**468a**

### I n f o r m á c i a

**o prerokovaní vládneho návrhu zákona, ktorým sa mení a dopĺňa zákon č. 211/2000 Z. z. o  slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (tlač 468) v druhom čítaní vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Národná rada Slovenskej republiky uznesením zo 7. septembra 2011 č. 573 pridelila vládny návrh zákona,ktorým sa mení a dopĺňa **zákon č. 211/2000 Z. z. o  slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 468) na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre hospodárstvo, výstavbu a dopravu,**

**Výboru** Národnej rady Slovenskej republiky **pre vzdelávanie, vedu, mládež a šport** a

**Výboru** Národnej rady Slovenskej republiky pre **ľudské práva a národnostné menšiny.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu zákona (§ 75 ods. 2 rokovacieho poriadku Národnej rady Slovenskej republiky).

III.

Vládny návrh zákona, ktorým sa mení a dopĺňa **zákon č.   211/2000 Z. z. o  slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 468) odporúčali **schváliť:**

**Ústavnoprávny výbor** Národnej rady Slovenskej republiky uznesením zo 4. októbra 2011 č. 293,

**Výbor** Národnej rady Slovenskej republiky **pre vzdelávanie, vedu, mládež a šport**  uznesením z 28. septembra 2011 č. 93 a

**Výbor** Národnej rady Slovenskej republiky **pre ľudské práva a národnostné menšiny** uznesením z 29. septembra 2011 č. 84.

**Výbor** Národnej rady Slovenskej republiky **pre hospodárstvo, výstavbu a dopravu** rokoval o návrhu zákona 29. septembra 2011. Neprijal platné uznesenie, nakoľko jeho návrh nezískal súhlas nadpolovičnej väčšiny prítomných poslancov.

IV.

**Z uznesení** výborovNárodnej rady Slovenskej republiky pod bodom III tejto správy vyplývajú tieto **pozmeňujúce a doplňujúce návrhy:**

1. V čl. I 2. bod znie:

„2. V § 5a ods. 1 sa slová „verejné prostriedky,7a)“ nahrádzajú slovami „finančné prostriedky, s ktorými hospodária právnické osoby verejnej správy7aa) vrátane neštátnych účelových fondov“, slovo „verejných“ sa nahrádza slovami „týchto finančných“ a slová „zákonom, na základe zákona“ sa nahrádzajú slovami „zákonom alebo na základe zákona“.

Poznámka pod čiarou k odkazu 7aa znie:

„7aa) § 3 zákona č. 523/2004 Z. z. v znení zákona č. 199/2007 Z. z.“.

Nahradenie slov „verejné prostriedky“ slovami „finančné prostriedky“ má za cieľ zamedziť výkladovým problémom, ktoré aktuálna právna úprava v aplikačnej praxi prináša. Súčasne sa explicitne vyjadruje požiadavka, aby pod režim povinného zverejňovania zmlúv spadali aj neštátne účelové fondy.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport**

1. V čl. I 3. bode v  § 5a ods. 3 sa za slová „podľa odseku 2“ vkladajú slová „a namiesto zmluvy podľa § 5a ods. 5 písm. c), d), i), j), r) a s)“.

Navrhuje sa, aby v prípade zmlúv, pre ktoré platí výnimka z povinného zverejňovania podľa § 5a ods. 5 ), d), i), j), r) a s), bola aspoň povinnosť zverejniť informáciu o uzatvorení takejto zmluvy, keďže ide o zmluvy, o ktorých uzavretí by mala vedieť verejnosť.

**Výbor NR SR pre vzdelávanie, vedu, mládež a šport**

1. V čl. I v 4. bode v § 5a ods. 4 sa slová „kalkulácie jednotkových cien“ nahrádzajú slovami „spôsob výpočtu jednotkových cien“.

Navrhovanou zmenou sa precizuje slovné spojenie, aby v praxi nedochádzalo k obchádzaniu tohto inštitútu.

**Ústavnoprávny výbor NR SR**

1. V čl. I sa za 4. bod vkladá nový 5. bod, ktorý znie:

„5. V § 5a ods. 5 písm. b) sa čiarka na konci nahrádza bodkočiarkou a pripájajú sa tieto slová: „povinne zverejňovanou zmluvou však je kolektívna zmluva,“.“.

Nasledujúce body sa prečíslujú.

Navrhuje sa explicitne vyjadriť, že kolektívna zmluva, ktorá sa utvára so zamestnávateľom, ktorým je povinná osoba, je vždy povinne zverejňovanou zmluvou.

**Výbor NR SR pre vzdelávanie, vedu, mládež a šport**

1. V čl. I 6. bode § 5a ods. 5 písmeno j) znie:

„j) zmluva o pôžičke podľa osobitného predpisu,7ca)“.

„7ca) Zákon č. 200/1997 Z. z. o Študentskom pôžičkovom fonde v znení neskorších predpisov.“.

Zmluvy, ktoré uzatvára Študentský pôžičkový fond nebudú povinne zverejňovanými zmluvami, ale budú zmluvami, pri ktorých bude platiť notifikačná povinnosť podľa § 5a ods. 3 vládneho návrhu zákona. Touto zmenou súčasne dochádza k vypusteniu výnimky pre Správu štátnych hmotných rezerv SR z povinného zverejňovania zmlúv.

**Výbor NR SR pre vzdelávanie, vedu, mládež a šport**

1. V čl. I 6. bode § 5a ods. 5 sa vypúšťa písmeno o). Nasledujúce písmená sa prečíslujú. Nadväzne sa upraví úvodná veta 6. bodu.

Navrhuje sa vypustiť navrhovanú výnimku z povinného zverejňovania zmlúv pre zmluvy o správe majetku štátu; predkladateľov návrh nie je v súlade s požiadavkou na zvýšenie transparentnosti nakladania sa majetkom štátu.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport**

1. V čl. I 7. bode § 5a ods. 6 sa slovo „celku“ nahrádza slovom „celky“.

Ide o gramatickú úpravu textu.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport**

**Výbor NR SR pre ľudské práva a národnostné menšiny**

1. V čl. I 13. bode v § 5a odsek 15 znie:

„(15) Podrobnosti o zverejňovaní zmlúv v registri a náležitosti informácie podľa § 5a ods. 3 ustanoví nariadenie vlády Slovenskej republiky.“.

Z dôvodu vyššej stability právnej úpravy sa navrhuje, aby vykonávací predpis mal formu nariadenia vlády. Vláda súčasne určí údaje, ktoré sa budú zverejňovať pri zverejňovaní informácie o zmluvách podľa vládneho návrhu § 5a ods. 3.

**Ústavnoprávny výbor NR SR**

1. V čl. I 14. bode v § 5b sa vypúšťa odsek 3.

Nasledujúce odseky sa prečíslujú.

S prihliadnutím na to, že zverejňovanie faktúr a objednávok ako skenovaných dokumentov, ktoré neumožňujú vyhľadávanie, čo v konečnom dôsledku neguje pôvodnú myšlienku zverejňovania, sa navrhuje úplne vypustiť možnosť zverejňovať faktúry a objednávky ako skenované dokumenty – tieto údaje sa budú zverejňovať ako informácia v štruktúrovanej podobe.

**Ústavnoprávny výbor NR SR**

1. V čl. I 14. bode § 5b ods. 4 sa vypúšťajú slová „ods. 5“.

Pôvodný odkaz na § 5a ods. 5 je v kontexte vládneho návrhu zákona neaktuálny, keďže výnimky z povinného zverejňovania vyplývajú už aj z § 5a ods. 2. Preto sa navrhuje legislatívno-technická úprava, ktorou dôjde k riadnemu prečíslovaniu vnútorných odkazov.

**Výbor NR SR pre vzdelávanie, vedu, mládež a šport**

1. V čl. I  14. bode v § 5b ods. 4 sa vypúšťajú slová „alebo splnenie tejto povinnosti spôsobom ustanoveným v odseku 3“.

S prihliadnutím na to, že zverejňovanie faktúr a objednávok ako skenovaných dokumentov, ktoré neumožňujú vyhľadávanie, čo v konečnom dôsledku neguje pôvodnú myšlienku zverejňovania, sa navrhuje úplne vypustiť možnosť zverejňovať faktúry a objednávky ako skenované dokumenty – tieto údaje sa budú zverejňovať ako informácia v štruktúrovanej podobe.

**Ústavnoprávny výbor NR SR**

1. V čl. I  14. bode v § 5b ods. 5 sa vypúšťajú slová „alebo plniť povinnosť  spôsobom ustanoveným v odseku 3“.

S prihliadnutím na to, že zverejňovanie faktúr a objednávok ako skenovaných dokumentov, ktoré neumožňujú vyhľadávanie, čo v konečnom dôsledku neguje pôvodnú myšlienku zverejňovania, sa navrhuje úplne vypustiť možnosť zverejňovať faktúry a objednávky ako skenované dokumenty – tieto údaje sa budú zverejňovať ako informácia v štruktúrovanej podobe.

**Ústavnoprávny výbor NR SR**

1. V čl. I sa za 14. bod vkladajú nové 15. a 16. bod, ktoré znejú:

„15. Doterajší text § 8 sa označuje ako odsek 1 a dopĺňa sa odsekom 2, ktorý znie:

„(2) Porušením alebo ohrozením bankového tajomstva nie je zverejnenie zmluvy podľa § 5a.“.

16. V § 10 ods. 3 sa vypúšťajú slová „ods. 1“.“.

Nasledujúce body sa prečíslujú.

Výslovne sa upravuje vzťah inštitútu povinného zverejňovania zmlúv a bankového tajomstva, a to analogicky ako v prípade obchodného tajomstva. Pôvodný odkaz § 10 ods. 3 na § 5a ods. 1 je v kontexte vládneho návrhu zákona neaktuálny, preto sa navrhuje legislatívno-technická úprava, ktorou dôjde k riadnemu prečíslovaniu vnútorných odkazov.

**Výbor NR SR pre vzdelávanie, vedu, mládež a šport**

1. V čl. I 17. bod znie:

„17. Doterajší text § 23 sa označuje ako 1. bod a dopĺňa sa 2. bodom, ktorý znie:

„2. Zrušuje sa nariadenie vlády Slovenskej republiky č. 118/2011 Z. z., ktorým sa ustanovuje hodnota objednávok tovarov a služieb a faktúr za tovary a služby, ktoré sa nezverejňujú.“.“.

Ide o  legislatívno-technickú úpravu v súlade so zaužívanou praxou.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport**

**Výbor NR SR pre ľudské práva a národnostné menšiny**

V.

Návrh spoločnej správy, vrátane **stanoviska gestorského výboru,** návrh zákona **schváliť,** prerokoval Ústavnoprávny výbor Národnej rady Slovenskej republiky na 42. schôdzi 10. októbra 2011. Spoločná správa **nebola** schválená, nakoľko jej návrh nezískal súhlas potrebnej väčšiny.

Z uvedeného dôvodu, ako spoločný spravodajca, **podávam** podľa § 80 ods. 2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov Národnej rade Slovenskej republiky **informáciu** o výsledkoch prerokovania predmetného návrhu zákona v druhom čítaní vo výboroch Národnej rady Slovenskej republiky.

Radoslav Procházka

predseda Ústavnoprávneho výboru

Národnej rady Slovenskej republiky

Bratislava 10. októbra 2011